Det var i april for to år siden at mannen fra Fredrikstad dro til Oslo og kjøpte hundre gram marihuana for 5.000 kroner på «plata» ved Oslo S. Samme måned var politiet på adressen hans for å ransake en leilighet i etasjen under mannen.

LES OGSÅ: Dopingmiddel skjult i byggemateriell

Ifølge dommen fra Fredrikstad tingrett bestemte politiet seg for samtidig å foreta en ransaking av mannens bolig.

Hadde lest i vitenskapsmagasin

Der fant de 66,76 gram marihuana samt noen få gram hasj.

Mannen tilsto å ha kjøpt og brukt stoffet. Da saken var oppe i Fredrikstad tingrett, forklarte mannen at han var plaget med store smerter.

LES OGSÅ:

De lindrende medisinene han brukte, hadde gått ut av produksjon, og mannen forklarte at han leste at marihuana og hasj kunne ha smertelindrende effekt i et vitenskapsmagasin.

Stoffet drakk han som te.

Betinget fengsel

Retten la i skjerpende retning vekt på at mannen tidligere er straffet for befatning med narkotika. Retten peker videre på at siktelsen omfatter gjentatte overtredelser av narkotikalovgivningen i tillegg til at det dreier seg om store kvanta.

LES OGSÅ: Siktet for å ha dyrket 28 cannabisplanter hjemme

Mannen ble dømt til 45 dagers betinget fengsel i tillegg til en bot på 4.000 kroner. Mannen vedtok dommen.